Referat af byggemøde den 27. januar 2022

Til stede fra bestyrelsen: Agnete, Marianne, Lars Christian og Laura
Til stede fra VVS: Jesper Jensen (Næstved VVS Entreprise / NVVS) og Ole Schnoor (VVS og Gaskompagniet). 

Dette møde er planlagt på baggrund af vandskade på CVG 3, brud på gasledning og nu vandskaden i mandags på OOV 2. På mødet blev der desuden drøftet arbejdets omfang i de kommende uger samt særlige arbejder identificeret i forbindelse med projektets eksekvering.

Gennemgang af handlingsplan fra NVVS:
Først gennemgås fremsendte handlingsplan fra NVVS: 
· Ingen åbner for vandet før der har været gennemsyn af alle rør
· Trykprøver med luft
· Fra nu af vil der altid være en mand på loftet og en mand i kælderen for at undgå at overse potentielle lækager eller andet
· Fra nu af vil lærlingen Christian gå med en erfaren svend Michael
Handlingsplanen vedlægges som bilag bagerst til referatet.

LC spørger ind til svendenes lønninger og hvorvidt der er tale om en rimelig prissætning. Jesper og Ole understreger at der er afsat tid nok til VVS arbejdet og at lønningen er fin. Godt nok er der er tale om et tillæg (mulig bonus) som formentlig ikke bliver en realitet efter de tre skader.

Med hensyn til Ole som koordinator, så er NVVS særdeles tilfredse med samarbejdet med Ole. Marianne pointerer at vi, bestyrelsen, havde en forestilling om, at Ole og hans VVS-arbejde ville fylde mere. Ole koordinerer og tjekker monteringen af alle stigstrenge i alle lejligheder – der findes en tjekliste som Ole udfylder for hver lejlighed i forbindelse med at arbejdet afsluttes per lejlighed. Ole vil sende kopi af disse tjeklister til bestyrelsen, som dokumentation. Der er desuden taget billeder af stigestrengene lejligheden før og efter udskiftningen. Således visuel kontrol på 100 %. 
LC havde spørgsmål til NVVS kvalitetsmanual, som er en del af den dokumentation, der indgår i NVVS’ tilbud til Ejerforeningen – herunder hvor den opbevares og hvordan den løbende opdateres: NVVS oplyser, at kvalitetsmanualen findes i håndværkernes arbejdsvogn og løbende opdateres – blandt andet med udfyldte arbejdssedler. Vi aftaler, at når projektet er afsluttet, så modtager vi en ajourført kvalitetssikrings-mappe. I denne skal navnet på rådgivende ingeniør opdateres. Vi planlægger 1- og 5-års kontrol. 

Forsikring i forbindelse med vandskader:
Vi har i ejerforeningen tegnet en entrepriseforsikring til dækning af skader opstået i forbindelse med stigestrenge projektet med en selvrisiko på 10.000 kr. per skade. NVVS kan vælge at bruge deres egen forsikring eller dække denne selvrisiko. Jesper vil tale med Anette fra NVVS og finder en løsning. Vi forventer en ekspertvurdering af fugtskaderne – dette både på loftet, 3. sal, 2. sal og 1. sal. NVVS vender tilbage med dette i morgen, fredag. 
Opdateret efter mødet: det er 28. januar aftalt med NVVS, at skaderne indmeldes af Ejerforeningen på Entrepriseforsikringen – samt at NVVS dækker selvrisikoen på 10.000 dkk per skade. Marianne tager kontakt til Ejerforeningens forsikringsselskab samt skadeservice.

Brud på gasledning i / udenfor OOV 2 kælder:
Brud på gasledning skyldtes uheldigt overskæring af gasrør ved NVVS – røret er skiftet. Det viste sig at hoved-gasstop-hanen ikke kunne lukke grundet manglende vedligeholdelse, og i og med at hanen er placeret i fortovet (og ikke inde for ejendommens fire vægge) og ikke var vedligeholdt, er det NVVS’s vurdering, at det være HOFOR’s ansvar og dermed regning. Vi afventer evt. regning fra HOFOR og må efterfølgende drøfte en løsning. 

Særlige arbejder:
OGOV 2, kælder (ejer Lars Klint):
Her er der tale om en rørkasse mere som skal afmonteres. Dette gøres efter mindste middels princip, hvor kun en lille del af rørkassen brudes op og de udskiftede rør bliver herefter synlige. Her er der en atypisk placering af måleren, hvilket betyder at koldtvandsrørene skal skiftes hele vejen. Ejer Lars Klint opfordres til at skifte disse ved Ole Schnoor og LC. Der er i dag ingen koldtvandsmåler og varmvandsmåleren flyttes nærmest bagtrappen. 

CVG 1, stuen til venstre (ejer: Ea Andersen):
Der er fortsat en brummen ved CVG 1, st.tv., og vi har modtaget et overslag fra OS. Dette har intet med stigstrengene at gøre, men det er ejendommens rør (centralvarmen), som er i en kvalitet og er monteret på en måde, som kan give brummen: 
· Overslags pris kr 3650,00 excl. 25% moms VVS-arbejder
· Overslags pris kr 1800,00 excl. 25% moms murer-arbejder
· Overslags pris kr 1000,00 excl. 25% moms isolering-arbejder
Dette takker vi ja tak til og det bliver på en særskilt regning til ejerforeningen. Der er naturligvis en mulighed for, at det ikke er årsagen til brummen, hvilket LC informerer ejeren om. 

Varmtvandsbeholder i kælderen:
Det aftales, at NVVS skifter hanen på varmtvandsbeholderen, da den er slidt (bruges bl.a. til tapning af varmt vand til trappevask).

Arbejdet i den kommende periode:
NVVS sætter nu 2 ekstra svende på opgaven startende fra fredag 28.1.2022 – de skal stå for udskiftningen af rørføringen i kælderen og på lofterne. Derfor skal der i den kommende periode forventes lukning af vandet i hele ejendommen i længere perioder.
Vi enes om, at der skal udarbejdes skriftlig information omkring nedlukninger af vand / cirkulationen. Desuden information omkring lukning af vandet, når kælder og loft skal udskiftes. Hele ejendommen skal regne med, at der lukkes for vandet – både koldt og varmt – fra kl 8-15.00 hver hverdag. Dette gælder fra d.d. og frem til projektets afslutning omkring den 1. marts. 

Besigtigelser og afleveringsforretning med Ejerforeningens rådgiver Allan Danielsen:
Rådgiver kan være i ejendommen 10.2.2022 og 22.2.2022. LC og Ole Schnoor koordinerer, hvad der kan besigtiges på disse datoer – samt hvorvidt yderligere behov for besigtigelse løses.

			Næstved 2022-01-26



Til Bestyrelsen 



Vi forstår udmærket situationens alvor, og handler naturligvis på dette.  Hermed oplæg for handleplan. 



Procdure i fbm. påsætning af vand på nye rørledninger.



Der indføres nu en opdateret procedure i fbm. PÅFYLDNING AF VAND.

Fremadrettet vil der ikke blive påsat vandværksvand på nye rørledninger før end der er trykprøvet med luft. Så vil det ikke kunne ske igen.

Alle åbne rørender, ventiler o. Lign. vil under hele arbejdsproceduren straks blive afproppet, uanset om de skal i drift eller ikke længere skal anvendes.

Der vil fremadrettet konsekvent være en montør på loft og en montør i opgang når der åbnes efter nedskæring .



Bemanding : 



Projektet tilføres 2 svende mere. Fra i morgen vil Michael Kristensen 55 år, (Har været ansat i NVVS-E i knap 20 år) deltage i en periode, samt fra på mandag vender Morten Kristensen (som tidligere har deltaget i projektet) tilbage igen. Begge svende er erfarende svende, og har i flere omgange dannet makkerpar. 

Rasmus er ganske rigtigt en af de unge svende med knap så mange års erfaring, har dog tidligere udført en række større opgaver med brugsvandsinstallationer.

 Kvaliteten af det udførte arbejde fra Rasmus er upåklagelig. Rasmus fortsætter på opgaven frem til afslutning iht. Tidsplan.

Christian er Lærling, han er på 3 læreår og naturligvis ikke helt så erfaren endnu. Han er kendt for at udføre et pænt stykke VVS arbejde.



Koordinator Ole Schnoor :



Vi er meget tilfredse med samarbejdet med Ole Schnoor. Han har virkelig løst koordineringsopgaven mellem de forskellige håndværksgrupper meget flot.

Adgang og klargøring for VVS installationer passer 100 % i henhold til tidsplanen. Vi føler at Ole har været meget tilstede på dette projekt, og reagere hurtigt på vores henvendelser. 

Ole gennemgår alle lejligheder inden nedbrydning og er med til  genmontering af bla:

Køkken vaske/armatur og genmontering af vaskemaskiner/tørre tumbler og opvaskemaskiner

Samtidig kontrol af de installationer som  er afsluttet med stigestreng projektet mens der reetableres i opgang der hvor rørudskiftning har fundet sted.Altså er Ole  tilstede løbende!



[bookmark: _Hlk94100801]Informationsniveau 



[bookmark: _Hlk94100752]Med hensyn til Informationsniveau så vil vi sørge for at der kommer lidt mere information op.

Bla. omkring deltidsplaner og driftsforstyrrelser når der kobles om.



Forsikring 



De 2 vandskader er anmeldt til vores forsikringsselskab. Anette har bedt Lars Christian om at sende kopi af skadenumre vedr. ejendommens anmeldelser af skade til eget forsikringsselskab. Der vil naturligvis blive fulgt op på fugtmålinger affugtning mv. således at skader bliver håndteret. 

Anette har fremsendt oplysninger omkring vores forsikringsselskab, Policenumre mv. 



Kvalitet af det udførte VVS arbejde  



Vi har løbende fulgt og kvalitetssikret det udførte arbejde. De procedure der skal følges omkring rørføring, samlingsmetoder, osv. er fulgt til punkt og prikke. De 2 vandskader der har været har intet med kvaliteten af det udførte arbejde at gøre. 





Møde med Bestyrelsen : 



På mødet Torsdag den 27. Januar kl. 16.00 Vil indeholdet af denne handleplan blive gennemgået. 





		



		





 



Med venlig hilsen

Næstved VVS Entreprise



Jim Schou-Petersen

